แห่กระตุ้นยอดขาย ผ่อนผ่านบัตรเครดิต
เศรษฐกิจซบ แห่ขอบัตรเครดิตทำโปรแกรมผ่อนชำระราคาสินค้า
1 ก.พ. 2559

เศรษฐกิจซบ แห่ขอบัตรเครดิตทำโปรแกรมผ่อนชำระราคาสินค้า
นายฐากร ปิยะพันธ์ กรรมการผู้จัดการ บริษัทอยุธยา แคปปิตอล เซอร์วิสเซส (กรุงศรี คอนซูมเมอร์)เปิดเผยว่า ช่วงเศรษฐกิจรอวันฟื้นตัวขณะนี้ เจ้าของผลิตภัณฑ์ต้องการให้บัตรเครดิตร่วมมือทำโปรโมชั่นผ่อนชำระมากขึ้นด้วยเทอมชำระที่นานขึ้นเพื่อให้ผ่อนต่อเดือนน้อยลง เช่น จากปกติผ่อน 5,000 บาท ให้เหลือ 3,000 บาท
นอกจากนี้ ยังต้องมีความร่วมมือที่แน่นแฟ้นระหว่างกัน เพราะปกติหากบัตรเครดิตทำโปรโมชั่นฝ่ายเดียวจะทำได้เพียงระดับหนึ่ง ถ้าให้ดีต้องไปพร้อมกับพันธมิตร เช่นเดียวกันในช่วงทำการตลาดลดราคา (เซลส์) ที่ห้างสรรพสินค้าหรือเจ้าของสินค้าทำนั้น อาจจูงใจไม่เต็มที่ ต้องมีโปรโมชั่นบัตรเครดิตเป็นแรงหนุนเพื่อกระตุ้นการตัดสินใจซื้อที่เร็วขึ้น
“ช่วงเศรษฐกิจดีกับไม่ดีแตกต่างกันบ้าง การใช้งบการตลาดต้องใช้อย่างคุ้มค่า”นายฐากร กล่าว